Diskussion:Tv-kanaler på dansk

message: For det første er artiklen stavet forkert ("tv" staves med lille) og vi skriver ikke "liste over" på dansk Wikipedia. Derudover kan jeg ikke se, hvorfor vi ikke bare kan klare os med en :Kategori:Danske tv-kanaler. --PhoenixV 8. apr 2007 kl. 18:36 (CEST)
replies: text: Jeg oprettede den fordi nogen havde den under massemedier, hvor den virkede fejlplaceret. I stedet for blot at slette den tænkte jeg at den kunne få sin egen artikel. Lister er efter min mening ofte bedre end kategorier. Men du er godt nok hurtig, jeg var i gang med at flytte den til tv med lille...--Sangild 8. apr 2007 kl. 18:39 (CEST)

text: Desuden, PhoenixV: Der eksisterer allerede en liste over Danske aviser. Hvis du vil være konsekvent må du også bede om at slette den.--Sangild 8. apr 2007 kl. 18:45 (CEST)
replies: text: :Forudsætningen for at listen og kategorien har samme indhold, er at vi har alle artiklerne. Har vi det? (Og så er tv-stationer og -kanaler i øvrigt ikke det samme) --Palnatoke 8. apr 2007 kl. 18:42 (CEST)
replies: text: ::Forskellen mellem en station og en kanal er, at en station (fx DR) kan have flere kanaler (DR1 og DR2). --Sangild 8. apr 2007 kl. 18:45 (CEST)

text: :Lige nu er den ikke komplet! Dette gør den næsten værre end en kategori, da folk jo så tror at når bare artiklens links er blå er alt godt. Jeg sletter efter weekenden hvis ikke den bliver "komplet" eller der indløber andre argumenter imod sletning. --Broadbeer 12. apr 2007 kl. 02:28 (CEST)
replies: text: ::Jeg synes bare man må være konsekvent: hvis ikke der skal være en liste over danske tv-stationer skal der heller ikke være en liste over danske aviser. Eller rettere: hvorfor mener I der skal være det?--Sangild 12. apr 2007 kl. 10:20 (CEST)
thread_title: Sletningsforslag

message: Sider med navnet "Liste over danske TV-stationer" er blevet slettet to gange tidligere jvf. ovenstående diskussion og  Sletningsloggen. Den er i dag oprettet igen for tredie gang (og nu flyttet til rette navn Danske tv-stationer), hvilket tyder på et behov for en sådan side. Imidlertid lader den for øjeblikket adskilligt tilbage at ønske, så jeg agter at give den en overhaling. --Dannebrog Spy 26. dec 2007, 16:19 (CET)
replies: text: Jeg tvivler på, at denne side kan holdes tilstrækkelig opdateret og fuldstændig.  TV stationer og især kanaler kommer og går langt hurtigere end trykte medier som aviser.
Ligeledes synes jeg - med de mange Internetkanaler og satellitkanaler man kan modtage - at der er betydelige afgrænsningsproblemer - hvilke skal med, hvilke ikke.
Som minimum må man imidlertid kræve, at der 'pedantisk' skelnes mellem station og kanal også hvor der er navnesammenfald eller hvor en station kun har een kanal. Reslfj 28. dec 2007, 17:40 (CET)
replies: text: :Hvis du ikke skulle have bemærket det, så er tabellerne bevidst sorteret efter i første række tv-stationer og i anden række tv-kanaler. Desuden er det klart defineret, at det drejer sig om tv-kanaler, der sender med dansk tale eller undertekster. Altså ikke noget med rene Internetkanaler eller rent udenlandske tv-kanaler. Dem kan man altid lave særskilte artikler om, hvis nogen skulle have lyst.

text: :Og med hensyn til opdateringer så tror jeg altså ikke, problemet bliver så stort. De fleste oprettelser og nedlæggelser af kanaler bliver som regel varslet i god tid. Og når det gælder danske tv-kanaler, så går udviklingen altså ikke hurtigere, end at selv folk med kun lidt indsigt sagtens kan følge med. --Dannebrog Spy 28. dec 2007, 21:36 (CET)
thread_title:  Sletning, nyoprettelse og flytning 

message: Hej, jeg har to spørgsmål til denne artikel, som jeg håber at nogen er søde at svare på.:
1. Skal lokalkanaler tælles med?
2. Hvad dækker genren underholdning over´?
Kongerækken 21. okt 2010, 23:46 (CEST)
replies: text: Lokalkanaler skal ikke med her. Det bliver for omfattende. Men derfor kan der selvfølgelig godt oprettes en særlig artikel om dem. Genren underholdning er lidt en samlebetegnelse. Men typisk vil det dække over, at der sendes flere forskellige typer programmer så som film, tv-serier, quizzer, realityprogrammer, dokumentarer og sport (dog ikke nødvendigvis det alt sammen). TV3+ og dk4 falder f.eks. ind under dette i modsætning til f.eks. Eurosport, der som navnet siger er en rendyrket sportskanal. --Dannebrog Spy 22. okt 2010, 00:01 (CEST)
Okay, tak for svaret - men 24 nordjyske står der - så jeg fjerner den lige bagefter (hvis jeg kan - jeg har ikke forstand på tabeller).
Kongerækken 22. okt 2010, 01:06 (CEST)
thread_title:  To spørgsmål 

message: Det ville være praktisk om de danske Public Service-kanaler - som man betaler over licensen og dermed har fri adgang til uden yderligere betaling - var listet op enten specifikt eller tydeligt markeret i listen over danske kanaler. Jeg er desværre ikke Wiki-erfaren nok til at tilføje dette korrekt i artiklen, men mener at en specifik liste både i denne artikel og under artiklen [Public Service] burde indeholde de konkrete kanaler med navns nævnelse. Ud fra denne artikel kunne man fristes til at tro at der kun var i alt 3 public service kanaler i Danmark - ud fra artiklen Public Service kunne man modsat fristes til at tro at samtlige DR- og TV2-kanaler var public service. Den nuværende liste over public service kanaler i Danmark er i øjeblikket (så vidt jeg er informeret!): DR1, DR2, DR HD, DR Ramasjang og TV2 Danmark. Jeg vil overlade det til de Wiki-kyndige om det skal markeres med en ekstra kolonne i kanallisten, eller de blot skal markeres med en fodnote (eller hvordan dette nu gøres bedst).
På forhånd tak.
MvH KSJ
thread_title:  Public Service